

**Р Е П У Б Л И К А Б Ъ Л ГА Р И Я**

**МИНИСТЕРСТВО НА ЗДРАВЕОПАЗВАНЕТО**

**РЕГИОНАЛНА ЗДРАВНА ИНСПЕКЦИЯ – ВРАЦА**

**гр. Враца 3000 ул. „Черни Дрин” № 2 тел: 092/62 63 77 e-mail:** **rzi@rzi-vratsa.com**

**О Б Я В Л Е Н И Е**

**ЗА ПРОВЕЖДАНЕ НА ПОДБОР ПРИ МОБИЛНОСТ ПО ЧЛ. 81А ОТ ЗДСЛ**

**В РЕГИОНАЛНА ЗДРАВНА ИНСПЕКЦИЯ-ВРАЦА**

Адрес: гр. Враца, ул. Черни Дрин 2

На основания чл. 81а от Закона за държавния служител, чл. 66 и чл. 68 от Наредбата за провеждане на конкурсите и подбора при мобилност на държавни служители и Заповед № РД-15-08-18/26.07.2024 г. на Директора на РЗИ-Враца

**О Б Я В Я В А:**

1. Процедура за мобилност по реда на чл. 81а от Закона държавния служител за преминаване на държавна служба в Регионална здравна инспекция-Враца, област Враца, община Враца, гр. Враца, за заемане на длъжността „главен експерт“ в отдел „Радиационен контрол“, дирекция „Обществено здраве“, по реда на чл. 81а от Закона за държавния служител, длъжностно ниво 9 по Класификатора на длъжностите в администрацията, при следните условия:
2. Минимални изисквания, предвидени в нормативните актове за заемане на длъжността:
* образователно-квалификационна степен – „бакалавър“
* професионален опит – 2 години и/или IV младши ранг;
* област на висше образование – природни науки, математика и информатика.
* професионални направления – химически науки.

 1.1. Допълнителни умения и квалификации:

 - положен изпит за правоспособност за самостоятелна работа с източници на йонизиращи лъчения;

 - компютърни умения (MS Office – Word, Excel);

 1.2. **Кандидатите следва да познават следните закони и подзаконови актове и тяхното приложение:** Закон за държавния служител, Устройствен правилник на регионалните здравни инспекции, Кодекс за поведение на служителите в държавната администрация, Наредба № 9 от 16 март 2001 г. за качеството на водата, предназначена за питейно-битови цели; Наредба № 22 за установяване на норми за радиоактивност на храни в Република България; Наредба за радиационна защита.

 2. Кандидатите да са назначени на пълно работно време по служебно правоотношение в администрация, различна от РЗИ-Враца и по отношение на тях да е изтекъл едногодишния срок на изпитване по чл. 12 от ЗДСл. В случай, че държавният служител заема длъжността по заместване (чл. 15 от ЗДСл), следва да има и годишна оценка от последното оценяване в администацията, в която работи, според, която изпълнението на длъжността напълно отговаря на изискванията или ги надвишава.

 3. Основна цел на длъжността: организира, извършва и отчита всички дейности в радиохимична и радиофизична лаборатория на отдел ”РК”, свързани с контрола на радиационните фактори на работната и на жизнената среда; извършва радиофизични анализи на всички постъпващи за изследване проби в радиохимична и радиофизична лаборатория; участва в оформянето и контролира точността на представяне на резултатите в крайните документи (протокол, сертификат, доклад); осигурява качеството на данните и измерванията, чрез ежедневен преглед на използваните технически средства.

4. Минимален размер на заплатата 933,00 лв.

 Индивидуалният размер на основата заплата ще бъде определен съгласно чл. 67, ал. 4 от Закона за държавния служител, чл. 8 и 9 от Наредбата за заплатите на служителите в държавната администрация и Вътрешните правила за работна заплата в РЗИ - Враца, като се отчита нивото на длъжността, квалификацията и индивидуалния професионален опит на избрания кандидат.

5. Брой места, обявени за подбор: 1 щатна бройка.

1. Необходими документи и ред за кандидатстване:
* Заявление до директора на РЗИ-Враца за участие в процедурата за заемане на обявената длъжност по чл. 81а от ЗДСл – по образец;
* Автобиография – европейски формат;
* Копия от документи за придобита образователно-квалификационна степен и допълнителни квалификации;
* Копия от документи, удостоверяващи продължителността на професионалния опит (служебна, трудова или осигурителна книжка) и придобит ранг като държавен служител;
* Копие от годишната оценка от последното оценяване, когато служителя заема длъжност по чл. 15 от ЗДСл;
* Други документи, удостоверяващи допълнителни умения и квалификации - по преценка на кандидата.

 III. При наличие на повече от един кандидат, който отговаря на изискванията за заемане на длъжността, подборът за заемане на длъжността да се проведе чрез събеседване за преценка на професионалните и делови качества на кандидатите, съгласно утвърдените критерии, неразделна част от настоящата заповед (Приложение № 1).

IV. Място и срок за подаване на документите:

обл. Враца, общ. Враца, гр. Враца, Регионална здравна инспекция - Враца, ул. „Черни Дрин” № 2, от 08:30 до 17:00 часа - стая № 217 - „Човешки ресурси“, дирекция АПФСО.

Дата на публикуване на обявата: 26.07.2024 г.

Краен срок за подаване на документи: 06.08.2024 г., 17:00 часа.

Изискуемите документи може да се подават и по електронен път на електронна поща **rzi@rzi-vratsa.com**, като в този случай заявлението и декларацията следва да бъдат подписани от кандидата с електронен подпис. Подаването на заявлението и приложенията към него се извършва лично от всеки кандидат или чрез пълномощник.

V. Лице за контакт: Слави Легярски, тел. 0878917219, електронна поща: **rzi@rzi-vratsa.com**

Приложение:

1. Заповед за обявяване на длъжността за заемане чрез мобилност;
2. Критериите, по които ще се извърши подборът;
3. Други документи, които имат отношение към обявата.

**Д-Р ЧАВДАР МАНОВ (П)**

*Директор на Регионална здравна инспекция-Враца*